Toshkentda tramvay va Spark ishtirokida avariya sodir bo‘ldi

Toshkentdagi Shimoliy vokzal yaqinida tramvay va bir necha avtomobil ishtirokida yo‘l-transport hodisasi sodir bo‘ldi. Bu haqda Facebook’dagi “Voditeli Tashkenta” guruhi a’zolari ma’lum qilgan.

Guruhga joylashtirilgan fotosuratda Spark avtomobili tramvay va Matiz orasiga tiqilib qolganini ko‘rish mumkin. Foydalanuvchilarning ba’zilari tramvay to‘xtamagani ushbu avariyaga sabab bo‘lganini ma’lum qilgan, boshqalar esa noto‘g‘ri joydan o‘tishga uringan Spark haydovchisini tanqid qilgan.
Hodisaning boshqa tafsilotlari ma’lum qilinmagan.